gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 9291, del 04-03-2022 (2022/1218)

Informació pública del projecte d'urbanització del sector SUP-4, sector serveis del Pla general d'ordenació urbana.
-------------------------------------------------------------------------------------------------------------------

### Dades del document

Número de DOGV
:   9291

Data del DOGV
:   04-03-2022

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2022/1218


Data del document
:   11-02-2022

Organisme emissor
:   Ajuntament de la Pobla de Farnals

Tipus de document
:   Anunci

Descriptors 

:   * Pobla de Farnals, la
    * pla d'urbanisme
    * administració local

Informació pública del projecte d'urbanització del sector SUP-4, sector serveis del Pla general d'ordenació urbana. [2022/1218]  
Per la Resolució d'alcaldia número 129/22, de data 10 de febrer de 2022, se sotmet a informació pública el projecte d'urbanització del sector SUP-4, sector serveis del PGOU, durant un període de quaranta-cinc dies a comptar des de l'endemà de la publicació en el Diari Oficial de la Generalitat Valenciana.  
Durant aquest termini, podrà ser examinat per qualsevol persona interessada en el següent enllaç, perquè es formulen les al·legacions que s'estimen pertinents:  
  
https://lapobladefarnals.sedelectronica.es/transparency/3ae508c7-9fd2-4190-b34e-67d84adbf6c9/  
  
Cosa que es publica a l'efecte de l'article 57.1.a en relació amb l'article 53.2 de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana.  
  
La Pobla de Farnals, 11 de febrer de 2022.- L'alcalde president: Enric Palanca Torres.
Diari Oficial de la Generalitat Valenciana


Sumari del DOGV 9431, del 20-09-2022 (2022/8353)

ACORD de 9 de setembre de 2022, del Consell, d'autorització de l'expedient de rescabalament ERESAR/2022/07R03/60 per obligacions contretes en 2021.
---------------------------------------------------------------------------------------------------------------------------------------------------

### Dades del document

Número de DOGV
:   9431

Data del DOGV
:   20-09-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/8353


Data del document
:   09-09-2022

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Acord

Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica

ACORD de 9 de setembre de 2022, del Consell, d'autorització de l'expedient de rescabalament ERESAR/2022/07R03/60 per obligacions contretes en 2021. [2022/8353]  
D'acord amb els articles 39.5 i 106.3 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, a proposta de la consellera d'Agricultura, Desenvolupament Rural, Emergència Climàtica i Transició Ecològica, el Consell  
  
  
  
ACORDA  
  
Primer  
Autoritzar l'aprovació, per la persona titular de la Conselleria d'Agricultura, Desenvolupament Rural, Emergència Climàtica i Transició Ecològica, de l'expedient de rescabalament ERESAR/2022/07R03/60 com a conseqüència de les obres del projecte de captació d'aigües sobrants de la EDAR de San Benedetto a la bassa de Campo Arcís en el terme municipal de Requena (València) en desembre de 2021 per un import total de 2.808,41 - (IVA inclòs).  
  
Segon   
Autoritzar la imputació al pressupost corrent del 2022, de les obligacions econòmiques generades en 2021, per import de 2.808,41 ?, (IVA inclòs).  
  
València, 9 de setembre de 2022  
  
La consellera secretària del Consell,  
AITANA MAS MAS
Diari Oficial de la Generalitat Valenciana


Sumari del DOGV 9348, del 26-05-2022 (2022/4732)

Informació pública de l'avantprojecte de Llei de participació ciutadana i foment de l'associacionisme de la Comunitat Valenciana.
---------------------------------------------------------------------------------------------------------------------------------

### Dades del document

Número de DOGV
:   9348

Data del DOGV
:   26-05-2022

Secció del DOGV
:   V. ANUNCIS - C) ALTRES ASSUMPTES

Número del document
:   2022/4732


Data del document
:   24-05-2022

Organisme emissor
:   Conselleria de Participació, Transparència, Cooperació i Qualitat Democràtica

Tipus de document
:   Anunci

Descriptors 

:   * Conselleria de Participació, Transparència, Cooperació i Qualitat Democràtica
    * cooperació administrativa

Informació pública de l'avantprojecte de Llei de participació ciutadana i foment de l'associacionisme de la Comunitat Valenciana. [2022/4732]  
De conformitat amb el que estableix l'article 133.2 de la Llei 39/2015, d'1 d'octubre, del procediment administratiu comú de les administracions públiques, s'inicia l'obertura d'un període d'informació pública a fi de sotmetre a audiència ciutadana l'avantprojecte de Llei de participació ciutadana i foment de l'associacionisme de la Comunitat Valenciana i rebre totes les aportacions addicionals que puguen fer-se per altres persones o entitats. L'avantprojecte de llei podrà ser consultat en el portal de participació de la Generalitat GVA Participa, o en el Portal de Transparencia de la Generalitat, GVA Oberta.  
  
Les al·legacions, suggeriments o observacions es realitzaran preferentment en el portal GVA Participa. També podran ser remeses a la Direcció General de Participació Ciutadana, a través del correu electrònic: portal\_wewplcjhwqnr@orz.fm.  
Per a l'adequada interpretació, valoració i, si escau, incorporació de les aportacions, s'especificarà l'article i l'apartat del projecte al qual es refereixen, la modificació que es proposa i les raons en les quals se sustenta. Podrà igualment acompanyar-se una proposta de redacció alternativa.  
El termini d'aquesta audiència és de deu dies hàbils a partir de l'endemà de la publicació del present anunci en el Diari Oficial de la Generalitat Valenciana.  
  
València, 24 de maig de 2022.- La directora general de Participació Ciutadana: María Jesús Pérez Galant.
Diari Oficial de la Generalitat Valenciana


Sumari del DOGV 9461, del 02-11-2022 (2022/10310)

CORRECCIÓ d'errades del Decret 187/2022, de 28 d'octubre, del Consell, del nomenament d'Andrea Sancho Torrico com a directora general del Secretariat i de la Portaveu del Consell.
-----------------------------------------------------------------------------------------------------------------------------------------------------------------------------------

### Dades del document

Número de DOGV
:   9461

Data del DOGV
:   02-11-2022

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2022/10171


Data del document
:   02-11-2022

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Correcció d'errades

Correcció d'errades

 Descriptors 

:   * Vicepresidència i Conselleria d'Igualtat i Polítiques Inclusives

CORRECCIÓ d'errades del Decret 187/2022, de 28 d'octubre, del Consell, del nomenament d'Andrea Sancho Torrico com a directora general del Secretariat i de la Portaveu del Consell.  
  
 [2022/10078]  
Advertida una errada en la publicació del Decret 187/2022, de 28 d'octubre, del Consell, ( DOGV 9459, 28.10.2022), es procedeix a la seua correcció en els termes següents:  
  
On diu:  
«... Andrea Sancho Torrijo com a directora general del Secretariat i de la Portaveu del Consell.»  
  
Ha de dir:  
«... Andrea Sancho Torrico com a directora general del Secretariat i de la Portaveu del Consell.»
Diari Oficial de la Generalitat Valenciana


Sumari del DOGV 9414, del 29-08-2022 (2022/7801)

Anunci de la Mancomunitat de la Ribera Alta d'aprovació de la convocatòria i les bases específiques per a proveir en propietat quatre places de treballador o treballadora socials (una d'elles al 50 % de la jornada).
-----------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9414

Data del DOGV
:   29-08-2022

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2022/7801


Data del document
:   23-08-2022

Organisme emissor
:   Mancomunitat de la Ribera Alta

Tipus de document
:   Anunci

Descriptors 

:   * concurs administratiu

Anunci de la Mancomunitat de la Ribera Alta d'aprovació de la convocatòria i les bases específiques per a proveir en propietat quatre places de treballador o treballadora socials (una d'elles al 50 % de la jornada). [2022/7801]  
Segons decret núm. 1110 de data 11.08.2022, s'aprova la convocatòria i les bases específiques, per a proveir en propietat 4 places de treballador/a social (una d'elles 50 % de la jornada) per torn d'accés lliure, mitjançant procés d'estabilització i consolidació de l'ocupació temporal segons el que es disposa en la Llei 20/2021, de 28 de desembre, de mesures urgents per a la reducció de la temporalitat en l'ocupació pública i de conformitat amb el que es preveu en les bases generals per als processos d'estabilització i consolidació (BBGG) de la Mancomunitat de la Ribera Alta, publicades en el BOP núm. 98 de 24.05.2022, amb les següents característiques:  
- Grup A, subgrup A2, escala d'administració especial, subescala tècnica. 4 vacants, de les quals són 3 a jornada completa i 1 al 50 % de jornada. El sistema de selecció en aplicació de la Llei 20/2021 i de les BBGG és el de concurs oposició.  
El termini de presentació d'instàncies serà de 20 dies hàbils a partir de l'endemà a la publicació de l'extracte de la convocatòria en el BOE.  
  
Les bases íntegres podran consultar-se a través del següent enllaç: https://manra.sede.dival.es, apartat «validació de documents» i amb el següent codi de document: KJAA XQMC VYKD XPWE V4RC  
Cosa que es fa pública per a general coneixement i als efectes oportuns.  
  
Alzira, 23 d'agost de 2022.- El president: Txema Peláez Palazón.
Diari Oficial de la Generalitat Valenciana


Sumari del DOGV 9327, del 28-04-2022 (2022/3505)

Informació pública de l'actualització de tarifes de subministrament d'aigua potable i inversions en la urbanització Los Lagos a Alginet per a l'any 2022.
---------------------------------------------------------------------------------------------------------------------------------------------------------

### Dades del document

Número de DOGV
:   9327

Data del DOGV
:   28-04-2022

Secció del DOGV
:   V. ANUNCIS - C) ALTRES ASSUMPTES

Número del document
:   2022/3505


Organisme emissor
:   Empresa General Valenciana del Agua, SA (Egevasa)

Tipus de document
:   Anunci

Informació pública de l'actualització de tarifes de subministrament d'aigua potable i inversions en la urbanització Los Lagos a Alginet per a l'any 2022. [2022/3505]  
S'informa per a coneixement general, que amb data 8 de març de 2022 es va presentar a tràmit, davant de la Comissió de Preus de la Generalitat Valenciana, la sol·licitud de modificació de tarifes de subministrament domiciliari en la urbanització Los Lagos a Alginet, i una vegada transcorreguts els terminis preceptius sense haver-ne rebut al·legacions, i atenent el que estableix l'article 13.3 del Decret 68/2013, de 7 de juny, del Consell de la Generalitat Valenciana, la tarifa que haurà d'aplicar-se a partir de la present publicació serà:  
  
Tarifa que s'aprova:  
  
Aigua potable  
   
 Quota de servei   
 Cabal permanent Domèstics  
 (Q3)m³/hora(fins) Euros/mes  
 2,5 23,112  
 4 38,509  
 6,3 53,929  
 10 53,929  
 16 154,038  
 25 154,038  
 40 154,038  
 63 154,038  
 100 154,038  
 160 154,038  
 Tarifa d'inversions tots 2,653  
  
 Domèstics  
 Quota consum Euros/m³  
 Límits mensuals  
 Bloc I fins 8 0,312  
 Bloc II entre 8 i 15 0,457  
 Bloc III més 15 0,579  
  
Sobre les presents tarifes s'aplicarà IVA d'acord amb el que estableix la Llei 37/1992, de 28 de desembre.  
Cosa que es fa pública per a general coneixement.  
  
València, 22 d'abril de 2022.- L'apoderada: Gloria Fayos Miñana.
Diari Oficial de la Generalitat Valenciana


Sumari del DOGV 9363, del 16-06-2022 (2022/5565)

Informació pública de la modificació dels articles 17 i 35 de la Llei 15/2017, de 10 de novembre, de la Generalitat, de polítiques integrals de joventut, a través de la Llei de mesures fiscals, de gestió administrativa i financera i d'organització de la Generalitat.
--------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9363

Data del DOGV
:   16-06-2022

Secció del DOGV
:   V. ANUNCIS - C) ALTRES ASSUMPTES

Número del document
:   2022/5565


Data del document
:   10-06-2022

Organisme emissor
:   Institut Valencià de la Joventut

Tipus de document
:   Anunci

Descriptors 

:   * cooperació administrativa

Informació pública de la modificació dels articles 17 i 35 de la Llei 15/2017, de 10 de novembre, de la Generalitat, de polítiques integrals de joventut, a través de la Llei de mesures fiscals, de gestió administrativa i financera i d'organització de la Generalitat. [2022/5565]  
De conformitat amb el que s'estableix en l'article 133.1 de la Llei 39/2015, d'1 d'octubre, del procediment administratiu comú de les administracions públiques, amb caràcter previ a l'elaboració d'una norma ha de substanciar-se una consulta pública amb la finalitat de recaptar l'opinió dels subjectes i de les organitzacions més representatives potencialment afectats per la futura norma. El precepte estableix que aquesta consulta versarà sobre els problemes que es pretén solucionar amb la iniciativa normativa, la necessitat i oportunitat de la seua aprovació, els seus objectius i les possibles alternatives reguladores i no reguladores.  
A aquest efecte d'acomplir la norma indicada per la present resolució s'acorda sotmetre a consulta pública la iniciativa de modificació dels articles 17 i 35 de la Llei 15/2017, de 10 de novembre, de la Generalitat de polítiques integrals de joventut, a través de la Llei de mesures fiscals, de gestió administrativa i financera i d'organització de la Generalitat, durant un termini de 10 dies naturals, comptats a partir de l'endemà de la publicació del present acord.  
La informació sobre el projecte pot consultar-se en www.ivaj.gva.es i les al·legacions, observacions i suggeriments hauran de dirigir-se al correu electrònic sjuridicpersonal\_zwib@exr.sy.  
  
València, 10 de juny de 2022.- El director general de l'IVAJ: Jesús Martí Nadal.
Diari Oficial de la Generalitat Valenciana


Sumari del DOGV 9354, del 03-06-2022 (2022/5006)

RESOLUCIÓ de 26 de maig de 2022, de la Conselleria d'Hisenda i Model Econòmic, per la qual s'autoritza una transferència de crèdit del capítol 2 al capítol 1, en el programa 612.30, Patrimoni de la Generalitat, per import de 328.513,13 euros. Expedient 06.008/22-069.
---------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9354

Data del DOGV
:   03-06-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/5006


Data del document
:   26-05-2022

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 26 de maig de 2022, de la Conselleria d'Hisenda i Model Econòmic, per la qual s'autoritza una transferència de crèdit del capítol 2 al capítol 1, en el programa 612.30, Patrimoni de la Generalitat, per import de 328.513,13 euros. Expedient 06.008/22-069. [2022/5006]  
La Direcció General de Sector Públic i Patrimoni, a fi de poder dur a terme tasques com les de revisió i actualització dels béns immobles inventariats, i també altres conjunturals que requereixen, a conseqüència de la implantació del nou sistema economicofinancer de la Generalitat NEFIS com a plataforma única que inclou, entre altres sistemes d'informació, la comptabilitat patrimonial i l'Inventari de la Generalitat, així com per a aplicar les recomanacions de l'informe de la Inspecció de Serveis, ha plantejat la necessitat de dotar nous llocs de treball de caràcter temporal, per a donar suport a l'equip existent en les funcions de la Subdirecció General de Patrimoni, que permeta aconseguir els objectius marcats per aquesta direcció general.  
  
Atés el cost estimat per als nous llocs, fins a la fi d'exercici es requereix incrementar la dotació del capítol 1 del programa 612.30, Patrimoni de la Generalitat, en 328.513,13 euros, que es proposa finançar mitjançant la transferència de disponibilitats existents en el capítol 2 del mateix programa que no estan afectes a compromisos ni vinculades a finançament finalista.  
A aquest efecte i d'acord amb el que es disposa en els articles 21 i 24 de la Llei 8/2021, de 30 de desembre, de pressupostos de la Generalitat per a l'exercici 2022, aquesta Conselleria d'Hisenda i Model Econòmic adopta la següent resolució:  
  
Primer  
Autoritzar una minoració de crèdit en l'aplicació 92.56.11.840.60.3, per l'import de 328.513,13 euros.  
  
Segon  
Autoritzar un augment de crèdits en l'aplicació 35.42.64.030.43.4, per l'import de 328.513,13 euros.  
  
València, 26 de maig de 2022.- El conseller d'Hisenda i Model Econòmic: Arcadi España García.
Diari Oficial de la Generalitat Valenciana


Sumari del DOGV 9355, del 06-06-2022 (2022/4051)

Convocatòria per a la provisió en propietat de tres places d'oficial del Servei Municipal de Manteniment i Logística.
---------------------------------------------------------------------------------------------------------------------

### Dades del document

Número de DOGV
:   9355

Data del DOGV
:   06-06-2022

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2022/4051


Data del document
:   04-05-2022

Organisme emissor
:   Ajuntament d'Almassora

Tipus de document
:   Anunci

Descriptors 

:   * Almassora
    * concurs administratiu

Convocatòria per a la provisió en propietat de tres places d'oficial del Servei Municipal de Manteniment i Logística. [2022/4051]  
En el Butlletí Oficial de la Província de Castelló número 25, de 26 de febrer de 2022, s'han publicat íntegrament les bases que han de regir la convocatòria per a cobrir en propietat tres places d'oficial del Servei Municipal de Manteniment i Logística, pertanyents a l'escala de l'administració especial, subescala serveis, mitjançant el sistema de concurs oposició en torn lliure.  
Aquestes bases van ser rectificades en els termes publicats en el Butlletí Oficial de la Província de Castelló número 34, de 19 de març de 2022.  
En data 4 de maig de 2022 en el Boletín Oficial del Estado número 106 es publica extracte de la convocatòria.  
De conformitat amb la base cinquena de les que regeixen la convocatòria, el termini de presentació de sol·licituds serà de vint dies hàbils a comptar de l'endemà al de la publicació en el Diari Oficial de la Generalitat Valenciana.  
Els successius anuncis referents a aquesta convocatòria, quan siguen procedents de conformitat amb les bases, es faran públics en el Butlletí Oficial de la Província de Castelló i en el tauler d'edictes municipal.  
  
Almassora, 4 de maig de 2022.- L'alcaldessa: Mercedes Gali Alfonso.
Diari Oficial de la Generalitat Valenciana


Sumari del DOGV 9436, del 27-09-2022 (2022/8332)

Convocatòria del procés selectiu d'una plaça d'oficial o oficiala de policia local i constitució de borsa d'ocupació.
---------------------------------------------------------------------------------------------------------------------

### Dades del document

Número de DOGV
:   9436

Data del DOGV
:   27-09-2022

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2022/8332


Data del document
:   01-09-2022

Organisme emissor
:   Ajuntament de Sax

Tipus de document
:   Anunci

Descriptors 

:   * Sax
    * concurs administratiu

Convocatòria del procés selectiu d'una plaça d'oficial o oficiala de policia local i constitució de borsa d'ocupació. [2022/8332]  
Havent-se aprovat pel Decret d'alcaldia núm. 2022-1262, de data 1 d'agost de 2022, les bases específiques que han de regir el procés selectiu per a la provisió en propietat d'una plaça d'oficial de policia local de l'Ajuntament de Sax, mitjançant concurs oposició, en el torn de promoció interna ordinària i creació d'una borsa d'ocupació, s'obrirà el termini de presentació de sol·licituds que hauran de presentar-se per mitjans telemàtics, en el termini de 20 dies hàbils, comptats a partir del següent al de la publicació de la convocatòria en el Boletín Oficial del Estado.  
La publicació íntegra de les bases es realitzarà en la seu electrònica de l'Ajuntament de Sax (http://sax.sedelectronica.es/) i en la pàgina web municipal (www.sax.es - Trámites / Ventanilla / 02.Empleo público / Convocatorias en trámite /2022 Provisión plaza de oficial de policía local del Ayuntamiento de Sax).  
Així mateix, els successius anuncis d'aquesta convocatòria quan siguen procedents, es realitzaran de conformitat amb el que s'estableix en les bases.  
  
Contra les presents bases, que posen fi a la via administrativa, es pot interposar alternativament o recurs potestatiu de reposició, en el termini d'un mes a comptar des de l'endemà de la publicació del present anunci, davant l'alcaldessa d'aquest ajuntament, de conformitat amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o un recurs contenciós administratiu, davant el jutjat contenciós administratiu en el termini de dos mesos a comptar des de l'endemà de la publicació del present anunci, de conformitat amb l'article 46 de la Llei 29/1998, de 13 de juliol, de la jurisdicció contenciosa administrativa. Si s'optara per interposar el recurs de reposició potestatiu, no podrà interposar el recurs contenciós administratiu fins que aquell siga resolt expressament o se n'haja produït la desestimació per silenci administratiu.  
  
  
Sax, 1 setembre de 2022.- L'alcaldessa: Laura Estevan Antolín.